Heittomerkki
Typografiset muunnelmat ja kirjoittaminen tietokoneella > Samankaltaisia merkkejä

Heittomerkki muistuttaa joissain fonteissa varsin paljon akuutti-korkomerkkiä eli oikealle kallistuvaa aksenttimerkkiä (´), joka voikin joskus sekaantua heittomerkkiin. Akuuttiaksentti ei kuitenkaan ole välimerkki vaan tarke, joka on tarkoitettu käytettäväksi jonkin kirjaimen yläpuolisena lisäkkeenä (esim. É, é) tavallisesti jonkin erityisen ääntämistavan osoittamiseksi. (Suomalaisella näppäimistöllä akuuttikirjaimen voi kirjoittaa painamalla ensin erityistä tarkenäppäintä `̗, joka sijaitsee plusmerkin ja kysymysmerkin yhteisen näppäimen oikealla puolella, ja sitten halutun kantakirjaimen näppäintä. Painamalla tarkenäppäimen jälkeen kirjaimen sijasta välilyöntinäppäintä akuutin voi kirjoittaa erillisenäkin, niin sanotusti tarkkeenomaisena merkkinä.)
Koska heittomerkki näyttää melkein samanlaiselta kuin kulmaminuutin tai jalkamitan tunnuksena käytettävä yläpuolinen indeksointipilkku, sitä voidaan joskus käyttää indeksointipilkun korvikkeena. Tämä on sikäli ymmärrettävää, että indeksointipilkkua on hankalaa kirjoittaa tavanomaisella näppäimistöllä, josta puuttuu sille omistettu näppäin. Sitä paitsi aito indeksointipilkku ei sisälly kaikkiin merkistöihin ja fontteihin, joten vaikka se saataisiinkin kirjoitettua yhdellä tietokoneella, se ei välttämättä näy oikein toisessa. Periaatteessa heittomerkin käyttö mittayksikön tunnuksena on kuitenkin virheellistä.
Unicode-merkistöön sisältyy lukuisia muitakin erikoismerkkejä, jotka helposti sekaantuvat heittomerkkiin.
| Näyte | Unicode | Selite | HTML-viittaus | Suomalainen näppäimistö |
| --- | --- | --- | --- | --- |
|  |  | Latinalainen perusosa (ASCII) | Latinalainen perusosa (ASCII) | Latinalainen perusosa (ASCII) |
| ` | U+0060 | gravis-korkomerkki (tarkkeenomainen) | &#96; &#x60; | ⇧ Shift·`̗ + Välilyönti |
|  |  | Latinalaisen merkistön täydennys Latin 1:ksi | Latinalaisen merkistön täydennys Latin 1:ksi | Latinalaisen merkistön täydennys Latin 1:ksi |
| ´ | U+00B4 | akuutti-korkomerkki (tarkkeenomainen) | &#180; &#xB4; | `̗ + Välilyönti |
|  |  | Tarkkeenomaisia merkkejä | Tarkkeenomaisia merkkejä | Tarkkeenomaisia merkkejä |
| ʹ | U+02B9 | tarkkeenomainen yläpuolinen indeksointipilkku (kyrillistä kirjoitusta latinaistettaessa käytettävä pehmeän merkin Ь vastine, jolla osoitetaan edeltävän kirjaimen liudennusta; käytössä myös heprean latinaistuksessa tarkkeena tai välimerkkinä; joskus sanapainon merkkinä; käytännöllisesti katsoen saman­näköinen kuin luonnon­tieteellisissä yhteyksissä käytettävä yläpuolinen indeksointi­pilkku U+2032) | &#697; &#x2B9; |  |
| ʻ | U+02BB | tarkkeenomainen ylösalainen pilkku (glottaaliklusiilina ääntyvä ʻokina-kirjain havaijin kielessä; käytössä myös merkkien U+02BD ja U+02BF vaihto­ehtoisena esitys­muotona; saman­näköinen väli­merkki on U+2018) | &#699; &#x2BB; |  |
| ʼ | U+02BC | tarkkeenomainen heittomerkki (käytössä eräissä kielissä toonimerkkinä tai glottaali­klusiilia tai ejektiiviä osoittavana kirjaimena; saman­näköinen kuin kaareva heitto­merkki U+2019) | &#700; &#x2BC; |  |
| ʽ | U+02BD | tarkkeenomainen käänteinen pilkku (heikkoa aspiraatiota osoittava kirjain joissain kielissä; saman­näköinen väli­merkki on U+201B) | &#701; &#x2BD; |  |
| ʾ | U+02BE | tarkkeenomainen oikea puoli­ympyrän kaari (glottaali­klusiilina ääntyvän alef-kirjaimen vastine seemiläisiä kieliä latinaistettaessa) | &#702; &#x2BE; |  |
| ʿ | U+02BF | tarkkeenomainen vasen puoli­ympyrän kaari (soinnillisena faryngaalisena frikatiivina ääntyvän – tai alkujaan ääntyneen – ajin-kirjaimen vastine seemiläisiä kieliä latinaistettaessa) | &#703; &#x2BF; |  |
| ˈ | U+02C8 | tarkkeenomainen pystyviiva (kansain­välisen foneettisen kirjaimiston mukainen pääpainon merkki, joka kirjoitetaan painollisen tavun alkuun; lähes saman­näköinen kuin suora heitto­merkki U+0027) | &#712; &#x2C8; |  |
| ˊ | U+02CA | tarkkeenomainen akuutti-korkomerkki (nousevan toonin merkki; joskus sana­painon merkkinä; saman­näköinen kuin akuutti-korkomerkki U+00B4) | &#714; &#x2CA; |  |
| ˋ | U+02CB | tarkkeenomainen gravis-korkomerkki (laskevan toonin merkki; joskus sana­painon merkkinä; saman­näköinen kuin gravis-korkomerkki U+0060) | &#715; &#x2CB; |  |
|  |  | Yleisiä välimerkkejä | Yleisiä välimerkkejä | Yleisiä välimerkkejä |
| ‘ | U+2018 | ylösalainen puolilainausmerkki | &lsquo; &#8216; &#x2018; | (laajennettu näppäimistö) AltGr·⇧ Shift·, |
| ‛ | U+201B | käänteinen puolilainausmerkki (ylös­alaisen puoli­lainaus­merkin U+2018 vaihto­ehtoinen esitysmuoto) | &#8219; &#x201B; |  |
| ′ | U+2032 | yläpuolinen indeksointipilkku (kulma­minuutin tai jalka­mitan tunnus; käytännöllisesti katsoen saman­näköinen kuin kieli­tieteellisissä yhteyksissä käytettävä tarkkeen­omainen ylä­puolinen indeksointi­pilkku U+02B9) | &prime; &#8242; &#x2032; |  |
| ‵ | U+2035 | käänteinen yläpuolinen indeksointi­pilkku | &#8245; &#x2035; |  |